Kylian Mbappe nu se ascunde! Mesajul transmis cu doar câteva luni de a pleca de la PSG
Kylian Mbappe a intrat în ultimele luni de contract cu PSG, urmând să părăsească gruparea de pe Parc des Princes la finalul sezonului.
Atacantul francez se desparte de campioana din Ligue 1, însă este hotărât ca în aceste ultime luni să realizeze performanțe importante cu echipa antrenată de Luis Enrique.
PSG se pregătește de derby-ul tradițional, cu Olympique Marseille, din deplasare, iar în următoarele săptămâni va juca în sferturile de finală din UEFA Champions League, cu FC Barcelona.
Înaintea confruntării de pe Vélodrome, căpitanul naționalei Franței a transmis un mesaj războinic cu privire la importanța partidelor din luna aprilie, începând cu confruntarea din campionat.
"Este un meci pentru marii jucători. Sunt pregătit, ca de obicei, nu mă voi ascunde. Nu am o problemă cu fluierăturile. Nu o iau în mod personal, sunt jucător al lui PSG. Sunt hotărât pentru acest tip de meciuri. Este un stadion pe care se creează o atmosferă incredibilă, îmi place să joc cu PSG.
Vreau să fiu actorul viitoarelor luni. Este un meci important, marchează debutul unei luni decisive", a declarat Kylian Mbappe, citat de RMC Sports.
Kylian Mbappe, tot mai aproape de Real Madrid
După cinci sezoane petrecute la campioana din Ligue 1, Kylian Mbappe a decis să plece de la PSG, șansele cele mai mari sunt să semneze cu Real Madrid, grupare care și-l dorește de mai mulți ani.
Atacantul ar urma ajungă la gruparea de pe Santiago Bernabeu în vară, când îi expiră înțelegerea cu parizienii. Fosta campioană a Europei îl va transfera gratis, însă se pregătește să-i ofere un salariul uriaș.
Publicația L'Equipe a dezvăluit că liderul din La Liga este dispusă să-i ofere între 2,5 și 3 milioane de euro pe lună, ceea ce înseamnă o remunerație anuală între 30 și 36 milioane de euro. În aceste condiții, Kylian Mbappe ar deveni cel mai bine plătit jucător de la Real Madrid, în condițiile în care Vinicius Jr. și Jude Bellingham primesc în jur de 20 de milioane anual.
Urmăriți SPORT.RO și pe Google News